**Fear Lasta Lampaí: Nótaí an Mhúinteora**

|  |  |
| --- | --- |
| Leibhéal | An Teastas Sóisearach – Réasúnta dúshlánach |
| Spriocanna | Cumas tuisceana, scríbhneoireachta, léitheoireachta agus labhartha na ndaltaí a fhorbairt sa réimse saoil – an dán Fear Lasta Lampaí |
| Stór focal | Mothúcháin agus ag cur síos ar mhothúcháin |

|  |
| --- |
| Straitéisí Múinteoireachta Molta |

Tá na ceachtanna bunaithe ar an dán ‘Fear Lasta Lampaí’ le Máirtín Ó Direáin. Tá cuid de na habairtí/coincheapa sa dán deacair ach caithfidh na daltaí dul i ngleic le dánta a léamh agus a thuiscint.

Tá na ceachtanna oiriúnach do rang a bhfuil caighdeán ard Gaeilge acu don Teastas Sóisearach, ach is féidir leat féin iad a láimhseáil ar bhealach a oireann don rang atá agat féin.

**Réamhobair**

* Mínigh do na daltaí nach gá go dtuigfeadh siad gach ní a léann siad an chéad bhabhta, gur leor éirim an dáin a fháil.
* Iarr orthu an pictiúr a roghnú a dhéanann an cur síos is fearr ar an dán.
* Abair leo líne a chur faoi na focail nach bhfuil siad cinnte fúthu agus ansin labhairt leis an duine in aice leo le feiceáil cad atá ag an duine sin.
* Ná pléigh thusa míniú an dáin leo go fóill ach amháin é a léamh amach os ard.

**Léamh**

* Iarr ar gach beirt an dán a léamh le chéile ón sleamhnán a bhfuil an míniú breise air.
* Cuir ceist ar an rang an dtuigeann siad an dán níos fearr anois.
* Pléigh an dán leis an rang iomlán.



**Scríobh**

* Mínigh do na foghlaimeoirí go gcaithfidh siad na mothúcháin ar chlé a cheangal leis an líne cheart den dán ar dheis. Abair leo nach bhfuil aon fhreagra cruinn ceart ann ach féach tú féin ar na freagraí thíos mar threoir.
* Abair leo cúpla abairt a scríobh faoin dán ag úsáid na mothúchán ag barr an leathanaigh agus na frásaí ag bun an leathanaigh.
* Pléigh thusa abairtí gach duine tar éis tamaill agus scríobh cuid acu ar an gclár bán más gá.

**Iarphlé**

* An aidhm atá leis an sleamhnán seo ná mothúcháin na ndaltaí a cheangal le mothúcháin an fhile. Tá sé tábhachtach an fhilíocht agus an prós a chur i gcomhthéacs shaol na ndaltaí féin nuair is féidir.
* Léigh tríd na ceisteanna ar fad le bheith cinnte go bhfuil an méid atá ar an sleamhnán ar eolas acu agus go dtuigeann siad cad atá le déanamh.
* Cuir gach beirt ag obair le chéile chun an ghníomhaíocht a dhéanamh.
* Pléigh na ceisteanna leis an rang iomlán.

|  |
| --- |
| Freagraí |

**Scríobh**

|  |  |  |  |  |
| --- | --- | --- | --- | --- |
| 1 | 2 | 3 | 4 | 5 |
| d | e | a | b | c |